सोमवार की रात को जब अगले दिन के कार्यक्रम की झलकियां दिखाई्र गई थी तो उसी समय हमें मालूम हुआ कि जंप रोप का कमाल दिखाने वाले खिलाड़ी तो अपने राज्य के हैं। हमने इसके बारे में जानने के लिए जब जंप रोप के कोच अखिलेश दुबे से संपर्क किया तो उन्होंने बताया कि वे सब अपने ही बच्चे हैं। तब हमने नाराजगी जताई कि हमें पहले क्यों नहीं बताया गया, अगर बताया जाता तो कम से कम हम अपने अखबार हरिभूमि में खबर तो प्रकाशित कर देते कि छत्तीसगढ़ के बच्चे आज कार्यक्रम में आएंगे। बहरहाल दूसरे दिन हमने भी अपने राज्य के बच्चों के कार्यक्रम देखा। इस कार्यक्रम में जिस तरह का कमाल हमारे खिलाडिय़ों ने दिखाया उसने सबको वाह-वाह करने मजबूर कर दिया। राजदीप के कमाल पर सभी ने दाद दी। अंत में कार्यक्रमों के निर्णायकों ने भी जंप रोप लेकर कूदने का काम किया।